**ΑΓΙΑΣΜΟΣ 2021**

Αγαπητοί γονείς/κηδεμόνες,

Tη **Δευτέρα 13 Σεπτεμβρίου** **η τελετή του Αγιασμού** θα ξεκινήσει στις **8:45**΄.Ωστόσο τα παιδιά θα προσέλθουν στο σχολείο από τις **8:15**΄. Η τελετή θα πραγματοποιηθεί με ολιγομελή εκπροσώπηση μαθητών κι εκπαιδευτικών στην αυλή , ενώ τα υπόλοιπα τμήματα θα βρίσκονται μέσα στις αίθουσες , από όπου και θα περάσει ο ιερέας να ευλογήσει μετά το πέρας της τελετής. Η όλη διαδικασία αναμένεται να ολοκληρωθεί γύρω στις **9:15΄,** οπότε και θα αρχίσει η **αποχώρηση** των μαθητών. Οι μαθητές να έχουν μαζί τους τις τσάντες τους για να παραλάβουν τα νέα βιβλία τους. Όσοι γονείς χρειαστείτε βεβαίωση για γονεϊκή άδεια, παρακαλούμε στείλτε μας σχετικό email, αναγράφοντας οπωσδήποτε και το όνομα και τμήμα του παιδιού σας.(Θα την ετοιμάσουμε το συντομότερο δυνατό και θα τη βάλουμε την επόμενη μέρα στην τσάντα του παιδιού σας)

 Κατ ΄εξαίρεση θα επιτραπεί η είσοδος **αποκλειστικά και μόνον** στους γονείς της Α΄ και τους γονείς των μετεγγραφέντων/νέων μαθητών του σχολείου μας, οι οποίοι θα κατευθυνθούν σε συγκεκριμένο χώρο της αυλής, που θα τους υποδειχθεί από τους εφημερεύοντες συναδέλφους. Οι ίδιοι γονείς θα χρειαστεί να παραμείνουν λίγο περισσότερο στον χώρο του σχολείου για μία πρώτη ενημερωτική συζήτηση με τη Διευθύντρια.

Η είσοδος/ έξοδος των μαθητών θα γίνεται –όπως και τον Ιούνιο- από τις 3 αυλόθυρες του σχολείου ως εξής:

Α΄-Β΄ τάξεις: από την πύλη επί της Π. Ελλή (δίπλα στο Νηπιαγωγείο)

Γ΄-Δ΄ τάξεις: από τη βόρεια πύλη επί της Οδ. Ελύτη

Ε΄-ΣΤ΄ τάξεις: από την κεντρική πύλη επί της 14ης Μαΐου

Τα αδέλφια μπορούν να εισέρχονται/εξέρχονται από την ίδια πύλη.

Όσον αφορά στο πρόγραμμα λειτουργίας από την πρώτη εβδομάδα:

Καταβάλλουμε κάθε δυνατή προσπάθεια, και πιστεύουμε πως θα καταφέρουμε να λειτουργήσουμε από τις 7:00΄ως τις 16:00΄ με πλήρες πρόγραμμα.

Εφιστούμε την προσοχή στα εξής: 1ον )Την Τρίτη, πρώτη μέρα μαθημάτων, τα παιδιά να φέρουν στο σχολείο τα πρώτα τεύχη. 2ον)Τα β΄, γ΄τεύχη που θα παραλάβουν τα παιδιά, θα φυλαχθούν στο σπίτι με ευθύνη της οικογένειας. Σε περίπτωση απώλειάς τους το σχολείο δεν θα μπορέσει να τα αντικαταστήσει. 3ον)Για τα παιδιά του Ολοημέρου: να είναι γραμμένο με ανεξίτηλο μαρκαδόρο το όνομα και το τμήμα πάνω στο σκεύος φαγητού αλλά και στο καπάκι του.

Υπενθυμίζονται τα εξής: α)η υποχρεωτική χρήση μάσκας για μαθητές, εκπαιδευτικούς, επισκέπτες, β) γενικότερα για την είσοδό σας στο σχολείο, θα πρέπει να προηγείται τηλεφωνική συνεννόηση για ραντεβού και να τηρούνται τα απαιτούμενα μέτρα ασφαλείας, γ) τα παιδιά δεν θα επιδεικνύουν το χαρτί του self test στην είσοδο του σχολείου, αλλά στον δάσκαλο της πρώτης διδακτικής ώρας(προς αποφυγή τόσο του συνωστισμού στις εισόδους, αλλά και του ακαλαίσθητου κι αντιπαιδαγωγικού ύφους της εικόνας ).

Για οποιαδήποτε τροποποίηση των άνωθεν οδηγιών, θα ενημερωθείτε εκ νέου.

Καλή αρχή σε όλους μας με πίστη και αισιοδοξία για κάθε καλό!

Διευκρινίσεις ως προς τα self test :

Την πρώτη εβδομάδα θα τα κάνετε Κυριακή και Τετάρτη, ώστε να τα φέρουν τα παιδιά στο σχολείο τη Δευτέρα του Αγιασμού και την Πέμπτη. Από τη δεύτερη όμως εβδομάδα και εξής θα διενεργούνται Δευτέρες και Πέμπτες, ώστε να προσκομίζονται στο σχολείο Τρίτες και Παρασκευές. Οι δάσκαλοι των τμημάτων θα δώσουν άπαξ και από ένα πρότυπο έντυπο/δήλωση στους μαθητές. Παρακαλούμε, εάν δε διαθέτετε εκτυπωτή, φωτοτυπήστε το σε αρκετά αντίγραφα για να συμπληρώνετε δις την εβδομάδα, και να μη χρειάζεται η αποστολή κι εκτύπωσή τους μέσω email στο σχολείο.